Άρα Ντινκτζιάν

Ο Άρα Ντινκτζιάν (αρμενικά: Արա Տինքճեան‎, αγγλικά: Ara Dinkjian, γεν. 18 Ιουνίου 1958) είναι Αμερικανοαρμένιος μουσικός. Είναι ο ιδρυτής του συγκροτήματος Night Ark. Ο Ντινκτζιάν θεωρείται ένας από τους κορυφαίους παίκτες ούτι στον κόσμο, συνθέσεις του έχουν ηχογραφηθεί σε δεκατρείς διαφορετικές γλώσσες. Ανάμεσα σε αυτές είναι και η πολυπλατινένια επιτυχία "Δυνατά" που ερμηνεύτηκε στην τελετή λήξης των Ολυμπιακών Αγώνων του 2004 στην Αθήνα. Ο Ντινκτζιάν έχει γράψει τραγούδια για την Ελευθερία Αρβανιτάκη και τη Σεζέν Ακσού, ενώ πολλοί άλλοι καλλιτέχνες έχουν ερμηνεύσει τραγούδια του.

 Γεννημένος στο Νιου Τζέρσεϊ από Αρμένιους γονείς, ο Ντινκτζιάν έκανε το επαγγελματικό του ντεμπούτο σε ηλικία πέντε ετών παίζοντας στην Παγκόσμια Έκθεση της Νέας Υόρκης το 1964, συνοδεύοντας τους Τζον Μπερμπεριάν και Τζορτζ Μγκρντιτσιάν. Στην πρώτη του επαγγελματική μουσική εμπειρία, συνόδευσε τον πατέρα του, Ονίκ Ντινκτζιάν, διάσημο τραγουδιστή της αρμενικής λαϊκής μουσικής και των λειτουργικών τραγουδιών. Έλαβε υποτροφία από το Hartt School, ένα καλλιτεχνικό κολέγιο στο Χάρτφορντ του Κονέκτικατ. Ο Ντινκτζιάν έμαθε δυτικά και ανατολίτικα όργανα (πιάνο, κιθάρα, νταρμπούκα) και το 1980 αποφοίτησε από το Hartt College, λαμβάνοντας το πρώτο και μοναδικό ειδικό πτυχίο της χώρας στο ούτι, το όργανο για το οποίο έχει γίνει κυρίως γνωστός. Σε όλη τη διάρκεια της μουσικής του ζωής, ο Ντινκτζιάν συνέχισε να αναπτύσσει ένα προσωπικό συνθετικό ύφος που συνδυάζει τις ανατολίτικες και δυτικές ρίζες του. Το 1985, για να βοηθήσει στην πραγματοποίηση των μουσικών του ιδεών, ο Ντινκτζιάν δημιούργησε το ορχηστρικό κουαρτέτο Night Ark, το οποίο ηχογράφησε τέσσερα CD στην RCA/BMG και τη Universal/PolyGram. Οι ηχογραφήσεις των Night Ark και οι παγκόσμιες περιοδείες τους άσκησαν μεγάλη επιρροή στους λάτρεις της μουσικής σε όλο τον κόσμο. Μέλη του συγκροτήματός των Night Ark ήταν ο Άρτο Τανκμπογιασιάν στα κρουστά καθώς και ο πιανίστας/συνθέτης Αρμέν Ντονελιάν και ο Μαρκ Τζόνσον. Το 2002, ο Ντινκτζιάν επιλέχθηκε να εκπροσωπήσει την Αρμενία στην Πρώτη Διεθνή Συνάντηση για το Ούτι, όπου δώδεκα κορυφαίοι ερμηνευτές ούτι στον κόσμο συγκεντρώθηκαν στη Θεσσαλονίκη για τρεις ημέρες σόλο συναυλιών, master classes και ανταλλαγή πληροφοριών. Ο Ντινκτζιάν έχει εμφανιστεί σε όλον τον κόσμο σε σκηνές συναυλιών, φεστιβάλ, σεμινάρια και master classes, παίζοντας σε 24 διαφορετικές χώρες. Τα σιντί του An Armenian In America, Voice Of Armenians και Peace On Earth ηχογραφήθηκαν ζωντανά στα Διεθνή Φεστιβάλ ούτι της Ιερουσαλήμ το 2005, το 2006 και το 2007. Στο Φεστιβάλ ούτι του 2008 στο Ισραήλ, ηχογράφησε ένα άλμπουμ με τους Σωκράτη Σινόπουλο – λύρα (Ελλάδα), Ταμέρ Πιναρμπασί – κανονάκι (Τουρκία), Ριμόν Χαντάντ – μπάσο (Παλαιστίνη) και Ζόχαρ Φρέσκο – κρουστά (Ισραήλ) και το ονόμασε Peace On Earth. Μεταξύ άλλων, ο Ντινκτζιάν έχει εμφανιστεί στις εξής διεθνείς εκδηλώσεις: Φεστιβάλ έθνικ μουσικής: Τραγούδια του ούτι Διεθνές Φεστιβάλ Ούτι Ιερουσαλήμ Φεστιβάλ «Ορίζοντες» στο Μέγαρο Μουσικής Αθηνών το 2008 ArmenStock 2004 Φεστιβάλ Días del laúd 1980 Montreux Jazz Festival Εν μέσω της πανδημίας του κορονοϊού, ο Ντινκτζιάν διοργάνωσε από τη Νέα Υόρκη διαδικτυακή εκδήλωση, στην οποία συμμετείχαν τουλάχιστον οκτώ μουσικοί, ενώ ακούστηκε το τραγούδι του «Μένω εκτός» σε τέσσερις γλώσσες: στα ελληνικά από την Ελευθερία Αρβανιτάκη σε στίχους Λίνας Νικολακοπούλου, στα αρμένικα από τη Μαράλ Αϊβάζ, στα εβραϊκά από τον Γιοάβ Ιτζχάκ και στα τουρκικά από τον Άχμετ Κάγια. Ο Ντινκτζιάν κυκλοφόρησε επίσης μια ηχογράφηση με σόλο ούτι με τίτλο Conversations With Manol (2013), καθώς και τον δίσκο Finding Songs (2013), που περιλαμβάνει 12 συνθέσεις που ερμηνεύονται από το κουαρτέτο Άρα Ντινκτζιάν. Άλλες κυκλοφορίες περιλαμβάνουν το Diyarbekiri Hokin (The Soul of Dikranagerd) που είναι μια συνεργασία με τον πατέρα του, Ονίκ, καθώς και το 1915–2015 Truth & Hope, για την επέτειο των 100 χρόνων από τη Γενοκτονία των Αρμενίων. Ο Ντινκτζιάν έχει συνεργαστεί με τον ερμηνευτή κανονάκι Ταμέρ Πιναρμπασί και τον κλαρινίστα Ισαμήλ Λουμανόφσκι σε μοναδικές διασκευές σε στιλ μουσικής δωματίου με έθνικ φολκ, ποπ, κλασικές, τζαζ και πρωτότυπες συνθέσεις. Γνωστοί ως The Secret Trio, κυκλοφόρησαν το πρώτο τους CD με τίτλο Soundscapes το 2012 και το δεύτερο με τίτλο Three Of Us το 2015. Το 2020, ο Ντινκτζιάν είναι το Live at Princeton University, στο οποίο ακούγονται τότο οι The Secret Trio όσο και οι The New York Gypsy All Stars. 1986 - Picture, RCA/Novus 1988 - Moments, RCA/Novus 1998 - In Wonderland, PolyGram 2000 - Petals on your Path, EmArcy 2000 - Treasures, Traditional Crossroads 1995 Gypsy Fire, Traditional Crossroads 1996 Tears of Dignity, Libra Music 1996 Onno 1948 - 1996, D. Stove Music 2006 An Armenian In America, Krikor Music 2008 Peace on Earth, Krikor Music 2012 Sounscapes, Traditional Crossroads 2013 Finding Songs, Krikor Music 2013 Conversations with Manol, Kalan Music 2015 Three of Us, with Secret Trio, Kalan Music 2015 1915-2015 Hakikat Umut / Truth Hope, Kalan Music